Xitoylik bolalar “Real”ning o‘yini oldidan Krishtianu Ronaldu oldiga to‘planib oldi (foto)

Sports.ru sayti 27-iyul kuni o‘tkazilgan “Real” va “Inter” (3:0) ishtirokidagi o‘yin oldidan olingan suratlarni namoyish qildi.

Uchrashuv boshlanishi oldidan an’anaga ko‘ra, har bir futbolchi o‘zi bilan maydonga bolalarni yetaklab chiqadi.

Xitoyning Guanchjou shahrida o‘tkazilgan bellashuv oldidan ham shunday bo‘ldi.

Lekin Isko va Toni Kroosning oldida turishi kerak bo‘lgan bolakaylar Krishtianu Ronaldu oldiga to‘planib oldi.

Portugaliyalik yulduz xitoylik bolalarning bu harakatidan hayratini yashirmadi, shunday bo‘lsa ham ular bilan bajonidil suratga tushdi.